*Apstiprinu*

*LJF Prezidents Agris Blaus*

**NOLIKUMS**

**Konkursam “Latvijas Republikas labākais pajūgu braucējs”**

**Spēkā no 2019.gada 1. jūnija**

Labojumi veikti 2019.gada novembrī

Labojumi veikti 2021.gada martā

# Mērķis un uzdevumi:

1.1. Attīstīt un popularizēt pajūgu braukšanas sportu Latvijā.

1.2. Atspoguļot pajūgu braucēju meistarības izaugsmi un konkurenci.

1.3. Noskaidrot labākos pajūgu braucējus katrā no kategorijām un klasēm, kurus izvirzīt Latvijas Jātnieku federācijas (turpmāk - LJF) konkursam apbalvošanai “Latvijas Republikas labākais pajūgu braucējs”.

1.4. Aprēķināt rangu tabulu, lai noskaidrotu labāko braucēju katrā kategorijā/klasē konkrētā laikā.

# Dalībnieki:

2.1. Konkursā var piedalīties visi Latvijas Republikas (turpmāk - LR) pajūgu braucēji, kuri ir LJF biedri.

2.2. Visiem konkursa dalībniekiem rezultāti tiek aprēķināti viena kalendārā gada laikā no tekošā gada 1. janvāra līdz 31. decembrim.

# Nominācijas:

3.1. LJF nomināciju “Latvijas Republikas labākais pajūgu braucējs” piešķir braucējam ar nosaukto palīgu visās Senioru kategorijas klasēs un Jauno braucēju, Bērnu, Para-pajūgu braucēju, un Amatieru kategorijās, saskaņā ar Latvijas Republikas Nacionālajiem noteikumiem pajūgu braukšanā (turpmāk - LR Nacionālie noteikumi).

3.2. LJF nomināciju “Gada labākais jaunzirgs pajūgu braukšanā” piešķir jaunzirga audzētājam, īpašniekam un braucējam.

3.3. Jauno braucēju un Bērnu kategorijas dalībniekiem (braucējiem) jāiesniedz LJF pajūgu braukšanas padomei (turpmāk - Padome) personas vecumu apliecinoša dokumenta kopija, bet Amatieru kategorijas dalībniekiem (braucējiem) jāiesniedz iesniegums, kurā dalībnieks apliecina savu dalību Amatieru kategorijā (elektroniski - pajugu.padome@gmail.com).

3.4. Nominācijām var izvirzīt tikai tos braucējus, kuri sezonas laikā startējuši vismaz trīs ieskaites sacensībās bez izslēgšanas, izstāšanās, dalības atsaukšanas vai diskvalifikācijas.

3.5. Nominanti tiek izvirzīti no dalībniekiem, kuri izpildījuši 3.4. punktu.

3.6. Apbalvošanai LJF gada noslēguma pasākumā nominācijai “Latvijas Republikas labākais pajūgu braucējs” katrā kategorijā/klasē izvirza sekojošus Nominantus:

3.6.1. no sešiem un vairāk braucējiem - trīs labākos braucējus;

3.6.2. no četriem līdz pieciem braucējiem - divus labākos braucējus;

3.6.3. no diviem līdz trīs braucējiem - vienu;

3.6.4. no viena braucēja - ja braucējs ir izpildījis šādus kritērijus vismaz divās ieskaites sacensībās, izņemot kombinēto maratonu (formāts 4):

a) manēžas braukšanā iegūtais punktu skaits ir 65.00 vai mazāk;

b) maratona distance veikta bez izslēgšanas, diskvalifikācijas vai izstāšanās;

c) konusu maršruts veikts ar ne vairāk kā 20.00 soda punktiem.

# Ieskaites sacensības:

4.1. Latvijā rīkotajām ieskaites sacensībām jāatbilst nolikumam “LJF ieskaites sacensību rīkošanas nosacījumu nolikums”.

4.2. Ārvalstu sacensībām, izņemot FEI rīkotās sacensības, jāatbilst kādam no “LJF ieskaites sacensību rīkošanas nosacījumu nolikuma” formātiem vai pietuvinātu tiem un pierādāmām ar sacensību nolikumu un rezultātu protokolu, ko apstiprinājis sacensību galvenais tiesnesis. Braucējam četrpadsmit dienu laikā pēc sacensībām jāiesniedz Padomē informācija par dalību tajās.

# Vērtēšana:

5.1. Katram konkursa dalībniekam rezultātu aprēķinā summē ne vairāk kā piecās veiksmīgākās ieskaites sacensībās iegūtos punktus pēc tabulas Nr.1., pielietojot attiecīgo koeficientu pēc tabulas Nr.2.

5.2. Latvijā rīkoto ieskaites sacensību sarežģītības koeficientu piešķir saskaņā ar “LJF ieskaites sacensību rīkošanas nosacījumu nolikumu”.

5.3. Ja sacensībās konkrētajā līmenī (skat. LR Nacionālie noteikumi pajūgu braukšanā 1.4. punkts)dažādām braucēju kategorijām (skat. LR Nacionālie noteikumi pajūgu braukšanā 1.1. punkts) tiek noteikta vienāda grūtības pakāpe (vienāda manēžas braukšanas shēma), tad braucējam jāstartē savā kategorijā.

5.4. Ja sacensībās nav norādīts līmenis konkrētai kategorijai, tad visu kategoriju braucēji startē kopējos līmeņos.

5.5. Ārvalstu sacensībām, izņemot FEI sacensības, koeficientu piešķir saskaņā ar “LJF ieskaites sacensību rīkošanas nosacījumu nolikumu”. Ja ārvalstu sacensībām var piemērot vairākus sacensību līmeņus, tad tās tiek iedalītas līmenī, kuram augstāks koeficients.

5.6. Rezultāts tiek aprēķināts ņemot vērā visu dalībnieku skaitu.

5.7. Braucējam vērtējumā katrās sacensībās, katra līmeņa kategorijā/klasē ieskaita vienu labāko rezultātu punktus neatkarīgi no braucēja startu skaita.

5.7.1. Punktus Senioru kategorijā braucējam zirgu un poniju klasēs, katrā klasē skaita atsevišķi;

5.7.2. Punktus Jauno braucēju kategorijā braucējam zirgu un poniju klasēs skaita kopīgā konkurencē. Punkti neatkarīgi no sacensību līmeņa un statusa tiek skaitīti šajā kategorijā;

5.7.3. Punktus Bērnu kategorijā braucējam zirgu un poniju klasēs skaita kopīgā konkurencē. Punkti neatkarīgi no sacensību līmeņa un statusa tiek skaitīti šajā kategorijā;

5.7.4. Punktus Para-pajūgu braucēju kategorijā braucējam zirgu un poniju klasēs skaita kopīgā konkurencē. Punkti atkarībā no sacensību līmeņa tiek skaitīti tajā kategorijā, kurā braucējs ir startējis;

5.7.5. Punktus Jauno zirgu/poniju kategorijā, braucējam zirgu un poniju klasēs skaita kopīgā konkurencē. Punkti atkarībā no sacensību līmeņa un statusa tiek skaitīti braucēja kategorijā.

5.7.6. Punktus Amatieru kategorijā braucējam zirgu un poniju klasēs skaita kopīgā konkurencē. Nacionālās un ārvalstu sacensībās iegūtos punktus Amatieru kategorijas braucējam skaita šajā kategorijā, ja sacensību līmenis, kurās viņš piedalās, atbilst LJF ieskaites sacensību rīkošanas nosacījumu nolikuma 1\*, 1\*A, 1\*B, 2\* un 2\*A līmenim. Augstāka līmeņa sacensību rezultāti tiek skaitīti Senioru kategorijas klasēs.

5.8. LJF nominācijai “Gada labākais jaunzirgs pajūgu braukšanā” izvirza vienu labāko jaunzirgu, summējot jaunzirgam ne vairāk, kā piecās veiksmīgākās ieskaites sacensībās iegūtos rezultātu punktus neatkarīgi no braucēja.

5.9. Vienādu punktu gadījumā, augstāka vieta tam dalībniekam, kuram augstāka vieta Latvijas Republikas Nacionālajā čempionātā (turpmāk - LR Nacionālajā čempionātā). Ja braucēji nav piedalījušies LR Nacionālajā čempionātā, tad augstāka vieta tam braucējam, kuram vairāk augstākas vietas LJF ieskaites sacensībās.

5.10. Divu sacensību apvienošana vienā startā tiek skaitīta kā viena sacensība, kur vērtējumā braucējam tiek skaitīti tie punkti, kas iegūti augstāka līmeņa sacensībās, izņemot LR Nacionālo čempionātu.  Ja LR Nacionālais čempionāts notiek citu sacensību ietvaros, tas tiek vērtēts, kā atsevišķas sacensības, kurās braucējs saņem reitinga punktus skaitot no LR Nacionālā čempionāta dalībnieku skaita.

5.11. Rangu tabulas aprēķināšanai, lai noskaidrotulabāko braucēju konkrētā laikā, katram braucējam summē trīs labāk nobrauktās ieskaites sacensībās iegūtos punktus no pēdējām piecām notikušajām. Katras nākamās sezonas sākumā punktu skaitīšana turpinās nepārtraukti uz priekšu, nākamajā kalendārajā gadā izmantojot iepriekšējā gada pēdējās nepieciešamās sacensības.

**Aprēķins**:

 6.1. Punktu piešķiršanas tabula Nr. 1. (slīdoša).

**Tabula Nr.1.**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Vieta** |  |  |  |  |  |  | **Dalībnieku skaits**  |  |  |  |  |  |  |
| **>****16** | **15** | **14** | **13** | **12** | **11** | **10** | **9** | **8** | **7** | **6** | **5** | **4** | **3** | **2** | **1** |
| **1**  | 20 | 19 | 18 | 17 | 16 | 15 | 14 | 13 | 12 | 11 | 10 | 9 | 8 | 6 | 4 | 1 |
| **2**  | 17 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 3 | 1 |  |
| **3**  | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 1 |  |  |
| **4**  | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 |  |  |  |
| **5**  | 12 | 11 | 10 | 9 | 8 | 7 | 6 | 5 | 4 | 3 | 2 | 1 |  |  |  |  |
| **6**  | 11 | 10 | 9 | 8 | 7 | 6 | 5 | 4 | 3 | 2 | 1 |  |  |  |  |  |
| **7**  | 10 | 9 | 8 | 7 | 6 | 5 | 4 | 3 | 2 | 1 |  |  |  |  |  |  |
| **8**  | 9 | 8 | 7 | 6 | 5 | 4 | 3 | 2 | 1 |  |  |  |  |  |  |  |
| **9**  | 8 | 7 | 6 | 5 | 4 | 3 | 2 | 1 |  |  |  |  |  |  |  |  |
| **10**  | 7 | 6 | 5 | 4 | 3 | 2 | 1 |  |  |  |  |  |  |  |  |  |
| **11**  | 6 | 5 | 4 | 3 | 2 | 1 |  |  |  |  |  |  |  |  |  |  |
| **12**  | 5 | 4 | 3 | 2 | 1 |  |  |  |  |  |  |  |  |  |  |  |
| **13**  | 4 | 3 | 2 | 1 |  |  |  |  |  |  |  |  |  |  |  |  |
| **14**  | 3 | 2 | 1 |  |  |  |  |  |  |  |  |  |  |  |  |  |
| **15**  | 2 | 1 |  |  |  |  |  |  |  |  |  |  |  |  |  |  |
| **16**  | 1 |  |  |  |  |  |  |  |  |  |  |  |  |  |  |  |

6.2. Koeficienta piemērošanas tabula Nr.2.

 **Tabula Nr.2.**

|  |  |
| --- | --- |
| **Līmeņi** | **Aprēķins** |
| 1\*  | punkti pēc tabulas  |
| Senioru 1\*A, Amatieru 1\*A | punkti pēc tabulas+3 |
| Senioru 1\*B | punkti pēc tabulas +5  |
| Senioru 1\*C | punkti pēc tabulas x2+10  |
| 2\*  | punkti pēc tabulas x2+5  |
| 2\* LR Nacionālais čempionāts | punkti pēc tabulas x2+8 |
| Senioru 2\*A | punkti pēc tabulas x2+10  |
| 3\*  | punkti pēc tabulas x2+20  |
| 3\* LR Nacionālais čempionāts | punkti pēc tabulas x2+23 |
| CAI 1\*  | punkti pēc tabulas x2+13  |
| CAI 2\*/ CAIP Jaunie braucēji, juniori  | punkti pēc tabulas x2+30  |
| CAI 3\*, CAI-W  | punkti pēc tabulas x2+35  |
| CAIO4\*  | punkti pēc tabulas x2+45  |
| CAIP, bērni  | punkti pēc tabulas x2+10  |
| CH-M, CH-EU  | punkti pēc tabulas x2+50  |